Diari Oficial de la Generalitat Valenciana


Sumari del DOGV 5198, del 14-02-2006 (2006/1240)

RESOLUCIÓ de 22 de desembre de 2005, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Elx - sud, ubicada al terme municipal d'Elx, província d'Alacant. (ATRCCT/2005/62/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1240


Data del document
:   22-12-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * subministrament d'energia elèctrica
    * empresa privada

RESOLUCIÓ de 22 de desembre de 2005, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Elx - sud, ubicada al terme municipal d'Elx, província d'Alacant. (ATRCCT/2005/62/03). [2006/A1240]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions a 28282 Madrid, avinguda de Burgos, 8-B, en data 17 d'agost de 2005 davant del Servici Territorial d'Energia d'Alacant, perquè se li concedisca l'autorització administrativa i l'aprovació del projecte d'execució de l'ampliació de la subestació transformadora de 132/66/20 kV denominada ST Elx - sud, situada a l'altura del PK 50,9 de la CN-340, al terme municipal d'Elx, província d'Alacant. Al mencionat escrit, s'adjuntava el projecte d'execució de l'esmentada instal·lació, firmat per l'enginyer industrial Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, Demarcació de València en data 29 de juny de 2004.  
Vist que el dia 18 d'octubre de 2005 es va publicar en el Diari Oficial de la Generalitat Valenciana l'anunci corresponent a la informació pública prevista en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
D'acord amb la documentació que es troba en l'expedient i en el termini establit reglamentàriament, s'ha presentat escrit d'al·legacions per l'empresa Hidrocantábrico Distribución Eléctrica, SAU, que en síntesi manifesta:  
. Que l'ampliació projectada és innecessària, atés que l'al·legant és titular de la subestació 220/20 kV, 2x60 MVA, Elx HC, el radi d'influència de la qual és el municipi d'Elx, tenint capacitat per a garantir el subministrament sense cap cost i que és d'aplicació el contingut del Reial Decret Llei 5/2005, de reformes urgents per a l'impuls de la productivitat i per a la millora de la contractació pública, que establix el principi essencial de la prestació del servici al menor cost possible.  
. Que es produiria una redundància d'instal·lacions que suposaria un major cost per al sistema, atés que optimitzant les instal·lacions ja existents es pot prestar el subministrament amb les suficients garanties de qualitat i continuïtat.  
. Que l'ampliació sol·licitada suposaria un injustificat sobrecost per al sistema elèctric, ja que en l'actualitat existix en la zona suficient capacitat per a atendre les noves demandes de subministrament que pogueren sorgir.  
Vist que, traslladades les al·legacions expressades a l'empresa peticionària, consta en l'expedient la contestació efectuada que, en síntesi, manifesta:  
. Que el contingut de les al·legacions contravé els actes propis de la mercantil Hidrocantábrico Distribución Eléctrica, SAU, atés que els arguments esgrimits per esta davant situacions inverses són, precisament, els que ha tractat de fer prevaldre en defensa dels seus interessos i que vulneren expressament els principis de xarxa única, monopoli natural i menor cost possible.  
. Que la llei del sector elèctric establix com a obligació de les empreses distribuïdores «procedir a l'ampliació de les instal·lacions de distribució quan així siga necessari per a atendre noves demandes de subministrament elèctric», i la finalitat principal de l'ampliació sol·licitada, la constituïx alliberar de càrrega els dos transformadors 132/66/20kV existents perquè puguen dedicar-se en exclusiva a injectar potència en la xarxa de 66 kV, que alimenta altres subestacions de la província d'Alacant. L'ampliació assumirà, per tant, les línies de mitjana tensió ja existents en la subestació Elx - sud, i no és necessari cap desenvolupament de xarxa addicional en mitjana tensió (20 kV). Contràriament, la proposta de l'al·legant constituiria un augment considerable i innecessari de costos, ja que seria necessària l'execució per la seua banda de noves i redundants línies de mitjana tensió en eixa zona.  
. L'ampliació sol·licitada suposa la millora de la qualitat del subministrament i es concreta en:  
1. Millora de la flexibilitat operativa i capacitat de resolució d'incidents en la xarxa de distribució.  
2. Millora de la qualitat de tensió de la distribució de mitjana tensió.  
3. Millora de la capacitat de suport mutu en incidències entre subestacions.  
4. Millora de la qualitat de subministrament i eficiència operativa en la xarxa de 20 kV.  
5. Millora de la qualitat de subministrament de la xarxa de 66 kV de la província d'Alacant.  
. Finalment, competix a Iberdrola, com a gestor de la xarxa de distribució en tota la província d'Alacant, garantir el subministrament d'energia elèctrica als consumidors en les adequades condicions de qualitat i seguretat, objectiu que és necessari escometre per mitjà de l'ampliació de la subestació sol·licitada.  
Vist que consten, com a antecedents, la Resolució de la Direcció General d'Energia i Combustibles, del Ministeri d'Indústria, de 19 de juliol de 1972, per mitjà de la qual s'atorga a Hidroeléctrica Española, SA (hui, Iberdrola Distribución Eléctrica, SAU), l'autorització de la instal·lació de l'estació de transformació denominada Elx - sud i l'aprovació del projecte d'execució, així com l'acta de posada en marxa de 19 de febrer de 1974.   
Vist l'informe tècnic favorable de 5 de desembre de 2005, emés pel Servici Territorial d'Energia d'Alacant.  
Atés que, d'acord amb la documentació que es troba en l'expedient, l'ampliació sol·licitada es realitzarà dins del recinte tancat de la subestació actualment instal·lada, denominada ST Elx - sud.  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats, de la Direcció General de Política Energètica i Mines, del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de l'ampliació sol·licitada és millorar la qualitat en la regulació de la tensió del sistema de 20 kV, per mitjà de la instal·lació d'un transformador 132/20 kV, atés que la seua alimentació s'efectua, actualment, des dels autotransformadors existents i resulta dificultosa la regulació a través dels necessaris reajustaments en el sistema de 66 kV, i igualment, de la qualitat de servici en la zona considerada, ja que d'esta manera no existirà la dependència existent amb el fins ara instal·lat sistema de 66 kV.  
Resulta d'aplicació el que disposa l'article 41.1.c de la Llei 54/1997, modificat pel Reial Decret Llei 5/2005, que disposa:  
«c) Procedir a l'ampliació de les instal·lacions de distribució quan així siga necessari per a atendre noves demandes de subministrament elèctric, sense perjuí del que resulte de l'aplicació del règim que reglamentàriament s'establisca per a les connexions elèctriques.  
Totes les instal·lacions destinades a més d'un consumidor tindran la consideració de xarxa de distribució i hauran de ser cedides a l'empresa distribuïdora de la zona, la qual respondrà de la seguretat i qualitat del subministrament. La dita infraestructura quedarà oberta a l'ús de tercers.  
Quan existisquen diversos distribuïdors en la zona als quals pogueren ser cedides les instal·lacions, l'administració competent determinarà a quin dels dits distribuïdors hauran de ser cedides, seguint criteris de mínim cost.»  
Atés que no es justifica l'existència d'incidència negativa en el funcionament del sistema per presumpta duplicitat, atés que en este cas es procedix a complir de l'obligació establida en el mencionat article 41.1.c de l'esmentada Llei 54/1997.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat Valenciana.  
Considerant la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/66/20 kV denominada ST Elx - sud, situada en el PK 50,9 de la CN-340, al terme municipal d'Elx, província d'Alacant, les característiques principals de la qual són:  
Ampliació del parc de 132 kV, per mitjà de la prolongació de l'embarrat i la creació d'una nova posició.  
· Equipament de la nova posició per a un nou transformador de 132/20 kV i potència 40 MVA.  
· Muntatge d'un nou transformador de 132/20 kV i potència 40 MVA.  
· Instal·lació d'interruptor i transformador d'intensitat en les dos posicions actuals de transformador, passant d'una configuració en H a simple barra partida.  
Pressupost: 682.862,82 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, i habilitar al titular d'esta la construcció de la instal·lació projectada.  
La present resolució queda sotmesa a les condicions següents:  
1. L'atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació que s'ha d'executar complirà amb els reglaments aplicables a este tipus d'instal·lacions, i en particular amb el que establix el Reial Decret 3.275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de huit mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual adjuntarà un certificat de direcció i finalització d'obra subscrit per un tècnic facultatiu competent, en què s'acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de desembre de 2005.. El director general d'Energia: Antonio Cejalvo Lapeña.